प्रसादम इंडस्ट्री के संस्थापक वेदोब्रोतो रॉय हैं। उनकी कंपनी ईको फ्रेंडली कर्मा पेपर बैग और कर्मा सिगरेट फिल्टर टिप्स भी बनाती है। इनकी खूबी यह है कि इनमें पौधों के बीज छिपे रहते हैं। जब आपको बैग की जरूरत न हो तो पेपर बैग को मिट्टी में डाल दीजिए, नमी पाते ही ये बीज नन्हें पौधों को जन्म देंगे। इसी तरह सिगरेट के बचे हुए फिल्टर भी अपने भीतर छिपे बीजों को मिट्टी में बिखेरकर हरियाली को बढ़ावा देते हैं। प्रसादम इंडस्ट्री की इस पहल की काफी तारीफ भी हुई है।